# data[].attributes.body
Ιωνική Επανάσταση
Οι ελληνικές πόλεις της Μ. Ασίας επαναστατούν εναντίον των Περσών. Από τις ελληνικές πόλεις της ηπειρωτικής Ελλάδας η Αθήνα και η Ερέτρια δέχονται να βοηθήσουν και στέλνουν λίγα πλοία. Οι επαναστάτες διώχνουν τις περσικές φρουρές και φτάνουν ως τις Σάρδεις. Αναγκάζονται όμως να υποχωρήσουν και το 494 π.Χ. χάνουν στη ναυμαχία της Λάδης. Λίγο αργότερα οι Πέρσες καταστρέφουν τη Μίλητο.

# data[].attributes.body
1η εκστρατεία των Περσών
Οι Πέρσες επιθυμώντας να μεγαλώσουν το κράτος τους στρέφονται εναντίον των Ελλήνων. Για τον σκοπό αυτό ετοιμάζουν μεγάλη εκστρατεία με αρχηγό τον Μαρδόνιο. Ο στρατός περνά τον Ελλήσποντο, φτάνει στη Μακεδονία και την υποτάσσει. Ο στόλος καταστρέφεται σε θαλασσοταραχή κοντά στα παράλια του Άθω. Ο Μαρδόνιος επιστρέφει στην Περσία.

# data[].attributes.body
Μάχη του Μαραθώνα
Ο βασιλιάς των Περσών Δαρείος συνεχίζει τον πόλεμο εναντίον της Ελλάδας. Ο στόλος των Περσών με αρχηγούς τον Δάτη και τον Αρταφέρνη πλέει στο Αιγαίο και καταστρέφει την Ερέτρια. Στη συνέχεια αγκυροβολεί στον Μαραθώνα. Δέκα χιλιάδες Αθηναίοι και χίλιοι Πλαταιείς με αρχηγό τον Μιλτιάδη νικούν τους Πέρσες και απομακρύνουν προσωρινά τον κίνδυνο.

# data[].attributes.body
Μάχη των Θερμοπυλών
Ο Ξέρξης, ο νέος βασιλιάς των Περσών, οργανώνει νέα εκστρατεία εναντίον της Ελλάδας. Το 480 π.Χ. ο περσικός στρατός συγκρούεται στις Θερμοπύλες με 300 Σπαρτιάτες και 700 Θεσπιείς, που χάνουν τη ζωή τους πολεμώντας γενναία μαζί με τον αρχηγό τους Λεωνίδα. Έπειτα, οι Πέρσες κατευθύνονται στην Αθήνα.

# data[].attributes.body
Ναυμαχία της Σαλαμίνας
Λίγο καιρό μετά την ήττα στις Θερμοπύλες, ο ελληνικός στόλος με αρχηγό τον Θεμιστοκλή ετοιμάζεται για ναυμαχία στο στενό της Σαλαμίνας. Ο περσικός στόλος τους περικυκλώνει με εντολή του Ξέρξη, ο οποίος, βέβαιος για τη νίκη, παρακολουθεί τη ναυμαχία από το όρος Αιγάλεω. Τα ελληνικά πλοία πλέουν με δύναμη προς τα περσικά και τα αναγκάζουν να υποχωρήσουν. Οι Έλληνες για ακόμη μια φορά πολεμούν γενναία και νικούν τους Πέρσες.

# data[].attributes.body
Μάχες στις Πλαταιές και στη Μυκάλη
Στην τελευταία μάχη που δίνεται σε ελληνικό έδαφος οι Έλληνες νικούν τους Πέρσες στις Πλαταιές της Βοιωτίας. Την ίδια μέρα οι Πέρσες χάνουν και στη Μυκάλη και απομακρύνεται οριστικά ο κίνδυνος.